
      P R I M A R U L
 Nr. 157/12077/21.10.2024
R E F E R A T   DE   A P R O B A R E
privind aprobarea Documentației tehnico-economice, faza Proiect Tehnic, a indicatorilor tehnico-economici și a Devizului general pentru obiectivul
 de investiții ”Reabilitare, modernizare și dotare Parcul Dacilor 
din Municipiul Brad”
Municipiul Brad pregătește documentația de obținere a unei finanțări nerambursabile pentru proiectul de investiții „Revitalizare și Regenerare urbană în Municipiul Brad’’, SMIS 335338, în cadrul apelului de proiecte PRV/198/PRV_P7/OP5/RSO5.1/PRV_A37 – municipii.

Programul Regional Vest 2021-2027 (PR Vest) reprezintă principalul instrument de finanțare din fonduri europene în cadrul Regiunii de Dezvoltare Vest, alcătuită din 4 județe: Arad, Caraș-Severin, Hunedoara și Timiș. 
Prin Programul Regional Vest 2021-2027 a fost lansat Ghidul Solicitantului de finanțare privind Revitalizarea și regenerarea urbană prin care se finanțează redarea spațiilor publice cetățenilor prin investiții în amenajarea de: piețe și piațete publice, zone pietonale, zone de tip shared space, promenade, splaiuri etc., obiective ce sunt specifice acestui proiect.

În perioada de pregătire a dosarului de finanțare a fost elaborată Documentația tehnico – economică, faza DALI, pentru obiectivul de investiții ”Reabilitare, modernizare și dotare Parcul Dacilor din Municipiul Brad” care va face parte din proiectul integrat „Revitalizare și Regenerare urbană în Municipiul Brad” și va cuprinde atât Parcul Dacilor, cât și Parcul Tineretului din municipiul nostru.

Totodată, a fost elaborată și Documentația tehnico-economică,  faza Proiect Tehnic, indicatorii tehnico-economici și Devizul general pentru acest obiectiv de investiții.
Obiectivele generale ale acestui obiectiv de investiții sunt:  

· siguranța — Creșterea siguranței pentru toți participanții la trafic, cu accent pe pieton; 

· accesibilitatea — creșterea gradului de accesibilitate pentru toate grupele de vârsta și persoanele cu dizabilități, creșterea gradului de accesibilitate a dotărilor și serviciilor prin mobilitate alternativa și transport public;  

· incluziunea — creșterea gradului de incluziune sociala și întărirea spațiului public ca spațiu de întâlnire, petrecere a timpului liber, comerț, creșterea gradului de identificare a riveranilor cu propriul cartier pentru toți cetățenii de toate categoriile de vârste;  

· atractivitatea — creșterea atractivității pentru brădeni și vizitatori, întărirea identității zonei, creșterea atractivității pentru populația activă și pentru agenți economici cu profil adecvat;  

· reziliența — capacitatea de a rezista in timp intervenției, prin materialele si soluțiile propuse; 

· sustenabilitate — soluții care nu consumă din rezervele și nu limitează intervențiile viitoarea de dezvoltare, propuneri deschise corelării cu viitoare proiecte de reabilitare;  

· îmbunătățirea micro-climatului — soluții care prioritizează infrastructura verde, adaptarea la schimbările climatice și reducerea poluării și a insulelor de căldură.  



În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre  în forma prezentată.
Invoc în susţinerea propunerii mele prevederile art. 44 alin. (1) din Legea nr. 273/2006 privind finanţele publice locale, cu modificările și completările ulterioare, ale Hotărârii Guvernului nr. 907/2016 privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale Programului Regional Vest pentru perioada de programare 2021-2027 – DECIZIA DE PUNERE ÎN APLICARE A COMISIEI nr. 7252 din 7.10.2022 de aprobare a programului regional “Vest” pentru sprijin din partea Fondului european de dezvoltare regională în cadrul obiectivului „Investiții pentru ocuparea forței de muncă și creștere economică” pentru regiunea Vest din România, CCI 2021RO16RFPR007, ale Legea nr. 277/2021 pentru aprobarea Ordonanţei de urgenţă a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România, ale O.U.G. nr. 156/2020 privind unele măsuri pentru susţinerea dezvoltării teritoriale a localităţilor urbane şi rurale din România cu finanţare din fonduri externe nerambursabile, ale Regulamentului (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, ale art.129 alin. (2) lit. b), alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.

